Uznesenie Všeobecného súdu (ôsma komora) zo 17. septembra 2014 – Afepadi a i./Komisia
(vec T‑354/12)
„Žaloba o neplatnosť – Zdravotné tvrdenia používané pri označovaní a reklame potravín – Nariadenie (EÚ) č. 432/2012 – Odôvodnenia 11, 14 a 17 – Akt, ktorý nie je možné napadnúť žalobou – Neprípustnosť“
1.                     Žaloba o neplatnosť – Akty, ktoré možno napadnúť žalobou – Pojem – Akty so záväznými právnymi účinkami – Žaloba smerujúca výlučne voči niektorým odôvodneniam nariadenia č. 432/2012 – Neprípustnosť (článok 263 ZFEÚ) (pozri body 25 – 36)
2.                     Žaloba o neplatnosť – Právomoc súdu Únie – Návrhy smerujúce k tomu, aby bol inštitúcii udelený príkaz – Neprípustnosť (článok 263 ZFEÚ) (pozri body 40, 41)
Predmet
Najmä návrh na zrušenie odôvodnení 11, 14 a 17 nariadenia Komisie (EÚ) č. 432/2012 zo 16. mája 2012, ktorým sa stanovil zoznam povolených zdravotných tvrdení o potravinách, iných, ako sú tvrdenia, ktoré odkazujú na zníženie rizika ochorenia a na vývoj a zdravie detí (Ú. v. EÚ L 136, s. 1)
Výrok
1.
Žaloba sa zamieta ako neprípustná.
2.
Asociación Española de Fabricantes de Preparados alimenticios especiales, dietéticos y plantas medicinales (Afepadi), Elaborados Dietéticos, SA, Nova Diet, SA, Laboratorios Vendrell, SA, a Ynsadiet, SA, znášajú svoje vlastné trovy konania a sú povinné nahradiť trovy konania, ktoré vznikli Európskej komisii.